**Γεωγραφία**

Η Κρήτη βρίσκεται στο νότιο άκρο του [Αιγαίου πελάγους](https://el.wikipedia.org/wiki/%CE%91%CE%B9%CE%B3%CE%B1%CE%AF%CE%BF) και καλύπτει μια περιοχή 8.336 km². Ο μόνιμος πληθυσμός της είναι 623.065 κάτοικοι, ενώ ο πραγματικός, *de facto*, 682.928 σύμφωνα με την [απογραφή του 2011](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CE%B1%CF%80%CE%BF%CE%B3%CF%81%CE%B1%CF%86%CE%AE_2011). Έχει μήκος περίπου 260 χιλιόμετρα και ποικίλλει στο πλάτος από μέγιστο 60 χιλιομέτρων, από το [ακρωτήριο Δίον](https://el.wikipedia.org/w/index.php?title=%CE%91%CE%BA%CF%81%CF%89%CF%84%CE%AE%CF%81%CE%B9%CE%BF_%CE%94%CE%AF%CE%BF%CE%BD&action=edit&redlink=1) έως το [ακρωτήριο Λίθινο](https://el.wikipedia.org/w/index.php?title=%CE%91%CE%BA%CF%81%CF%89%CF%84%CE%AE%CF%81%CE%B9%CE%BF_%CE%9B%CE%AF%CE%B8%CE%B9%CE%BD%CE%BF&action=edit&redlink=1), σε ελάχιστο 12 χιλιομέτρων στον [ισθμό της Ιεράπετρας](https://el.wikipedia.org/wiki/%CE%99%CF%83%CE%B8%CE%BC%CF%8C%CF%82_%CF%84%CE%B7%CF%82_%CE%99%CE%B5%CF%81%CE%AC%CF%80%CE%B5%CF%84%CF%81%CE%B1%CF%82) στην ανατολική Κρήτη. Η ακτογραμμή της παρουσιάζει βαθύ γεωγραφικό διαμελισμό, ο οποίος παρουσιάζει στην Κρήτη πάνω από 1.000 χιλιόμετρα ακτών.

Το νησί είναι εξαιρετικά ορεινό με τρεις κύριες [οροσειρές](https://el.wikipedia.org/wiki/%CE%9F%CF%81%CE%BF%CF%83%CE%B5%CE%B9%CF%81%CE%AC),τoν [Ψηλορείτη](https://el.wikipedia.org/wiki/%CE%A8%CE%B7%CE%BB%CE%BF%CF%81%CE%B5%CE%AF%CF%84%CE%B7%CF%82) (Ίδα) (2456 μ.) τα [Λευκά Όρη](https://el.wikipedia.org/wiki/%CE%9B%CE%B5%CF%85%CE%BA%CE%AC_%CE%8C%CF%81%CE%B7) (2454 μ.) και τη [Δίκτη](https://el.wikipedia.org/wiki/%CE%94%CE%AF%CE%BA%CF%84%CE%B7) (Λασιθιώτικα Όρη) (2148 μ.) που το διασχίζουν κατά σειρά από τη δύση ως την ανατολή. Επιπλέον ορεινοί όγκοι είναι αυτοί της Θρυπτής (1476 μ) στα ανατολικά τα Αστερούσια Όρη (1231 μ.) στα νότια. Στα βόρεια του νομού Ρεθύμνης υψώνονται τα Ταλαία όρη (1088 μ.) καθώς και το αυτόνομο όρος Κέντρος (1777 μ.) στον ίδιο νομό.

Σε αυτά τα βουνά υπάρχουν εύφορα οροπέδια, όπως ο [Ομαλός](https://el.wikipedia.org/w/index.php?title=%CE%9F%CE%BC%CE%B1%CE%BB%CF%8C%CF%82&action=edit&redlink=1) στα Λευκά Όρη, η [Νίδα](https://el.wikipedia.org/wiki/%CE%9D%CE%AF%CE%B4%CE%B1) στην Ίδα και το [Λασίθι](https://el.wikipedia.org/wiki/%CE%9F%CF%81%CE%BF%CF%80%CE%AD%CE%B4%CE%B9%CE%BF_%CE%9B%CE%B1%CF%83%CE%B9%CE%B8%CE%AF%CE%BF%CF%85), και το [Καθαρό](https://el.wikipedia.org/wiki/%CE%9A%CE%B1%CE%B8%CE%B1%CF%81%CF%8C_%CE%9B%CE%B1%CF%83%CE%B9%CE%B8%CE%AF%CE%BF%CF%85) στη Δίκτη. Στο νησί υπάρχουν σημαντικά σπήλαια όπως το [Δικταίο](https://el.wikipedia.org/wiki/%CE%94%CE%B9%CE%BA%CF%84%CE%B1%CE%AF%CE%BF_%CE%AC%CE%BD%CF%84%CF%81%CE%BF) και το [Ιδαίο άντρο](https://el.wikipedia.org/wiki/%CE%99%CE%B4%CE%B1%CE%AF%CE%BF_%CE%AC%CE%BD%CF%84%CF%81%CE%BF). Κύριο μορφολογικό χαρακτηριστικό της Κρήτης είναι τα επιβλητικά φαράγγια όπως το διάσημο [φαράγγι της Σαμαριάς](https://el.wikipedia.org/wiki/%CE%A6%CE%B1%CF%81%CE%AC%CE%B3%CE%B3%CE%B9_%CF%84%CE%B7%CF%82_%CE%A3%CE%B1%CE%BC%CE%B1%CF%81%CE%B9%CE%AC%CF%82), το [φαράγγι Ίμπρου](https://el.wikipedia.org/wiki/%CE%A6%CE%B1%CF%81%CE%AC%CE%B3%CE%B3%CE%B9_%CE%8A%CE%BC%CF%80%CF%81%CE%BF%CF%85), το [Κουρταλιώτικο φαράγγι](https://el.wikipedia.org/w/index.php?title=%CE%9A%CE%BF%CF%85%CF%81%CF%84%CE%B1%CE%BB%CE%B9%CF%8E%CF%84%CE%B9%CE%BA%CE%BF_%CF%86%CE%B1%CF%81%CE%AC%CE%B3%CE%B3%CE%B9&action=edit&redlink=1).

**Κλίμα**

Η Κρήτη ανήκει στη μεσογειακή κλιματολογική ζώνη που προσδίδει τον κύριο κλιματικό χαρακτήρα της, ο οποίος χαρακτηρίζεται ως [εύκρατος](https://el.wikipedia.org/wiki/%CE%95%CF%8D%CE%BA%CF%81%CE%B1%CF%84%CE%B7_%CE%B6%CF%8E%CE%BD%CE%B7). Η ατμόσφαιρα μπορεί να είναι αρκετά υγρή, ανάλογα με την εγγύτητα στη [θάλασσα](https://el.wikipedia.org/wiki/%CE%98%CE%AC%CE%BB%CE%B1%CF%83%CF%83%CE%B1). Ο [χειμώνας](https://el.wikipedia.org/wiki/%CE%A7%CE%B5%CE%B9%CE%BC%CF%8E%CE%BD%CE%B1%CF%82) είναι αρκετά ήπιος και υγρός, με αρκετές βροχοπτώσεις, ως επί το πλείστον, στα δυτικά τμήματα του νησιού. Η χιονόπτωση είναι σπάνια στις πεδινές εκτάσεις, αλλά αρκετά συχνή στις ορεινές. Κατά τη διάρκεια του καλοκαιριού, η μέση θερμοκρασία κυμαίνεται στους 25 με 30 [βαθμούς Κελσίου](https://el.wikipedia.org/wiki/%CE%92%CE%B1%CE%B8%CE%BC%CF%8C%CF%82_%CE%9A%CE%B5%CE%BB%CF%83%CE%AF%CE%BF%CF%85)[[*εκκρεμεί παραπομπή*](https://el.wikipedia.org/wiki/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1:%CE%A0%CE%B1%CF%81%CE%AC%CE%B8%CE%B5%CF%83%CE%B7_%CF%80%CE%B7%CE%B3%CF%8E%CE%BD)], οπωσδήποτε πιο χαμηλά από εκείνο την ηπειρωτική Ελλάδα. Η νότια ακτή, συμπεριλαμβανομένης της πεδιάδας της [Μεσαράς](https://el.wikipedia.org/wiki/%CE%9C%CE%B5%CF%83%CE%B1%CF%81%CE%AC) και των [Αστερούσιων ορέων](https://el.wikipedia.org/w/index.php?title=%CE%91%CF%83%CF%84%CE%B5%CF%81%CE%BF%CF%8D%CF%83%CE%B9%CE%B1_%CF%8C%CF%81%CE%B7&action=edit&redlink=1), απολαμβάνει περισσότερες ηλιόλουστες ημέρες και υψηλότερες θερμοκρασίες κατά τη διάρκεια του [καλοκαιριού](https://el.wikipedia.org/wiki/%CE%9A%CE%B1%CE%BB%CE%BF%CE%BA%CE%B1%CE%AF%CF%81%CE%B9) σε σχέση με την υπόλοιπη μεγαλόνησο. Η χλωρίδα του νησιού απειλείται από τη βαθμιαία ανάπτυξη της κτηνοτροφίας.